Comisia Europeană a anunţat vineri alocarea a 500 de milioane de euro pentru companii din UE, în vederea creşterii capacităţii de producţie a muniţiilor, informează Reuters.
Producţia suplimentară ar urma să asigure Ucrainei mai multe proiectile de artilerie şi să refacă stocurile epuizate ale statelor europene.
În cadrul schemei de finanţare ASAP (Act in Support of Ammunition Production - Acţiune în sprijinul producţiei de muniţie), se pot acorda într 2,1 şi 47 de milioane de euro pentru proiecte coordonate de companii cum ar fi Rheinmetall, Nammo, Chemring Nobel, Hellenic Defence Systems sau Eurenco.
Industria europeană de apărare va putea astfel să îşi extindă până la sfârşitul lui 2025 capacitatea de producţie de muniţii la două milioane de obuze pe an.